
Előterjesztés 

a központi orvosi ügyelet ellátásáról.


Martfű Város Önkormányzata Képviselő-testületének 

2016. szeptember 15-ei ülésére







Előkészítette: Szász Éva jegyző 

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés



[bookmark: _GoBack]Tisztelt Képviselő-testület !
A Képviselő-testület 2016. május 26-i ülésén döntött, hogy 2016. december 1 napjától csatlakozik a Tiszazugi Önkormányzatok Társulásához. 
A csatlakozás elsődleges célja az orvosi ügyelet hatékony és költségtakarékos megszervezése volt, tekintettel arra, hogy a feladatellátásra vonatkozó határozott időre kötött vállalkozási szerződés megszűnt, így a résztvevőknek közbeszerzési eljárást kellett lefolytatni. 
A közbeszerzési ajánlatot a feladatellátásban eddig is résztvevő Tiszazugi Önkormányzatok Társulása, Kunszentmárton és Martfű Város Önkormányzata kérte Rákócziújfalu és Kengyel települések önkormányzataival kiegészülve. 
A közbeszerzési eljárás során egy ajánlat érkezett 2.899.000.-Ft/hó vállalkozási díjért. 
Az ajánlat alapján Kunszentmárton és Tiszaföldvár városokban telephely, Martfűn elsősegélynyújtó pont működne.
A martfűi elsősegélynyújtó ponton az ügyeleti feladatokat 1 fő mentőtiszt vagy felsőfokú egészségügyi szakképesítéssel rendelkező diplomás ápoló, egy főnővér és egy fő középfokú mentőápoló szakképzettségű gépjárművezető, egy gépjárművel az ügyeleti rendelőben, illetve a beteghez törtnő kiszállással látja el. 
Az ajánlat szerinti vállalkozási díj megfizetése a településeket lakosságszám arányosan terheli.
(a településenkénti díjmegoszlást előterjesztésemhez mellékelem)
A táblázatból látható, hogy Martfű fizetési kötelezettsége a jelenlegi lakosságszám alapján 397.437.-Ft/hó, lényegesen alacsonyabb az eddigieknél (880.101.-Ft/hó), mely éves szinten 5.791.968.-Ft megtakarítást eredményez. 

Mindezekre tekintettel kérem a Tisztelt Képviselő-testületet, hogy az előterjesztés mellékletét képező vállalkozási szerződést hagyja jóvá. 

Határozati javaslat:
Martfű Város Önkormányzata Képviselő-testületének
……./2016.(…….) határozata

a központi orvosi ügyelet ellátásáról
Martfű Város Önkormányzatának Képviselő-testülete megtárgyalta a központi orvosi ügyelet ellátásáról szóló előterjesztést, mely alapján a határozat mellékletét képező, „rendelési időn kívüli központi orvosi ügyelet folyamatos ellátása” tárgyú vállalkozási szerződést jóváhagyja.
Martfű Város Önkormányzatának Képviselő-testülete a szerződés szerinti vállalkozási díj megfizetését lakosságszám arányosan vállalja (2016. évben 6583 fő lakosság figyelembevételével 397.437.-Ft/hó), melynek fedezetét a szerződés időtartama alatt a mindenkori költségvetésében biztosítja.
Martfű Város Önkormányzatának Képviselő-testülete felhatalmazza a polgármestert a szerződés aláírására. 
Erről értesülnek: 
1. JNSZ Megyei Kormányhivatal 
2. Valamennyi képviselő helyben
3. Tiszazugi Önkormányzatok Társulása
4. Emergency Service Egészségügyi Szolgáltató Kft. Budapest

Martfű, 2016. szeptember 8.
Dr. Papp Antal 
polgármester

